CELEX: E2011P0004
Language: el
Date: 2011-02-14 00:00:00
Title: Αίτηση για την έκδοση συμβουλευτικής γνώμης που υποβλήθηκε στο Δικαστήριο της ΕΖΕΣ από το Verwaltungsgerichtshof (διοικητικό εφετείο) του Πριγκιπάτου του Λιχτενστάιν της 14ης Φεβρουαρίου 2011 στην υπόθεση Arnulf Clauder (Υπόθεση E-4/11)

16.6.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 176/10
            
         Αίτηση για την έκδοση συμβουλευτικής γνώμης που υποβλήθηκε στο Δικαστήριο της ΕΖΕΣ από το Verwaltungsgerichtshof (διοικητικό εφετείο) του Πριγκιπάτου του Λιχτενστάιν της 14ης Φεβρουαρίου 2011 στην υπόθεση Arnulf Clauder
   (Υπόθεση E-4/11)
   2011/C 176/08
   Με επιστολή της 14ης Φεβρουαρίου 2011, το Verwaltungsgerichtshof (διοικητικό εφετείο) του Πριγκιπάτου του Λιχτενστάιν υπέβαλε αίτηση προς το Δικαστήριο της ΕΖΕΣ, η οποία καταχωρίστηκε στη Γραμματεία του Δικαστηρίου στις 16 Φεβρουαρίου 2011, για την έκδοση συμβουλευτικής γνώμης στην υπόθεση Arnulf Clauder, σχετικά με τα ακόλουθα ερωτήματα:
   
               1.
            
            
               Η οδηγία 2004/38/ΕΚ, ιδιαίτερα το άρθρο 16 παράγραφος 1 σε συνδυασμό με το άρθρο 7 παράγραφος 1, πρέπει να ερμηνευθεί υπό την έννοια ότι ένας πολίτης της Ένωσης με δικαίωμα μόνιμης διαμονής, ο οποίος λαμβάνει σύνταξη και κοινωνικά επιδόματα στο κράτος μέλος υποδοχής, μπορεί να επικαλεστεί το δικαίωμα οικογενειακής επανένωσης ακόμα και στην περίπτωση που το μέλος της οικογένειας θα επικαλείται επίσης το δικαίωμά του για την παροχή κοινωνικών επιδομάτων;
            
         
               2.
            
            
               Έχει σημασία για την απάντηση της ερώτησης 1, το κατά πόσον ο πολίτης της Ένωσης με δικαίωμα μόνιμης διαμονής ήταν μισθωτός ή αυτοαπασχολούμενος στο κράτος μέλος υποδοχής πριν να συμπληρώσει την ηλικία συνταξιοδότησης;
            
         
               3.
            
            
               Έχει σημασία για την απάντηση της ερώτησης 1, το κατά πόσον το μέλος της οικογένειας ενώ θα είναι μισθωτός ή αυτοαπασχολούμενος στο κράτος μέλος υποδοχής θα επικαλείται παρά ταύτα το δικαίωμά του για την παροχή κοινωνικών επιδομάτων;